Marcus Foligno

Marcus Foligno (sündinud 10. augustil 1991 Buffalos New Yorgi osariigis) on Ameerika Ühendriikides sündinud Kanada jäähokimängija, kes mängib NHL-i klubis Minnesota Wild ründajana vasakäärel. Ta on klubi meeskonna asekapten.

Aastatel 2007–2011 mängis ta Ontario Hockey League'i klubis Sudbury Wolves.

2009. aastal valis Buffalo Sabres ta NHL-i draftis 104. valikuna. Sabresiga sõlmis ta lepingu 2011. aasta mais. Suurem osa hooajast 2011–12 mängis ta American Hockey League'is Sabresi tütarklubis Rochester Americans. NHL-is debüteeris Foligno Sabresi meeskonnas 20. detsembril 2011 mängus Ottawa Senatorsi vastu. Tema järgmine mäng NHL-is oli 10. märtsil 2012, mil kohtuti taas Senatorsiga ning Foligno lõi selles mängus ka oma NHL-i karjääri esimese värava."Tyler Ennis guides Sabres to SO victory vs. Senators". ESPN. 10.3.2012. Vaadatud 4.4.2022 Debüüthooajal sai ta 14 mänguga kirja kuus väravat ja seitse väravat.

2017. aasta juunis kaubeldi Foligno Minnesota Wildi."Wild acquires Tyler Ennis and Marcus Foligno". nhl.com. 30.6.2017. Vaadatud 4.4.2022

2011. aastal võitis Foligno Kanada kuni 20-aastaste koondisega juunioride maailmameistrivõistlustel hõbemedali.

Tema isa Mike Foligno mängis NHL-is 15 hooaega. Tema vanem vend Nick Foligno mängib samuti NHL-is.

 Viited 

 Välislingid 
 Marcus Foligno NHL.com lehel
 Marcus Foligno hockeydb.com lehel

Kategooria:Kanada jäähokimängijad
Kategooria:Buffalo Sabresi mängijad
Kategooria:Minnesota Wildi mängijad
Kategooria:Sündinud 1991